80 फीसदी महिलाओं में थी एनिमिया की शिकायत, कॉलेज ने गोद ले 5 साल में बदले 4 गांवों के हालात
5 साल में 100 से अधिक शिविर लगाए, आया सुधार
खान-पानऔरपोषण तत्वों की जानकारी के अभाव में पांच साल पहले तक बड़गांव पंचायत समिति के लखावली, नाेरा, मानपुर और डांगियाे का गुड़ा आदिवासी गांवों में 80 फीसदी से अधिक महिलाएं एनिमिया की शिकार थीं। लेकिन गृह विज्ञान महाविद्यालय की पहल के बाद आज एनिमिया से पीड़ित 60 फीसदी महिलाएं स्वस्थ हो चुकी हैं। यहां के बच्चे और महिलाएं भी आज अपना खान-पान कैलोरी के हिसाब से करते हैं। इन चार गांवों की आबादी लगभग 4 हजार है, जिनमें 600 पिछड़े वर्ग के परिवार रहते हैं। यहां महिलाओं की संख्या 1300 के करीब है। कॉलेज अधिष्ठाता शशी जैन बताती हैं कि गोद लेने से पहले सर्वे कराया गया। जिसमें पता चला कि बच्चों और महिलाओं की लगभग ढाई हजार की आबादी में 80 फीसदी लोगों में उचित खान-पान नहीं मिलने और जागरूकता की कमी के कारण खून की कमी, आखों में पीलापन जल्दी थकान की शिकायत थी। कॉलेज की महिला प्रोफेसर और छात्राएं पांच साल से लगातार कैंप लगाकर पोषक तत्वों की जानकारी देने का साथ रहन-सहन को लेकर भी जागरूक कर रही हैं।
कॉलेज अधिष्ठाताशशी जैन बताती हैं कि गांव में खाद्य और पोषण के वैज्ञानिकों और प्रोफेसरों के माध्यम से पौष्टिक आहार को लेकर पांच साल में 100 से ज्यादा प्रशिक्षण शिविर लगाए। इसके अलावा घर-घर जाकर उनको आहार के बारे में भी बताया। विशेषकर बच्चों के लिए खान-पान में जरूरी चीजों के बारे में बताया। लगातार 5 साल तक अभियान चलाने के महिलाओं के स्वास्थ्य में 40 प्रतिशत तक सुधार आया है।
स्वरोजगारबनाने के साथ कृषि सुधार के भी प्रयास : शशीजैन बताती हैं कि महिलाओं और बच्चों के स्वास्थ्य संबंधी सुधार के टिप्स देने के साथ स्वरोजगार को लेकर भी कैंप में प्रशिक्षण देती हैं। फिलहाल महिलाएं सिलाई का काम सीख रही हैं। इसके साथ ही कृषि में कैसे अच्छा उत्पादन करें, इसके बारे में भी समय-समय पर कृषि वैज्ञानिकों को बुलाकर बताया जाता है। इससे यहां कृषि में भी सुधार हुआ है।
क्या कहतीं महिलाएं
कैंपमें प्रशिक्षण लेने वालीं मानपुरा गांव की जमना डांगी, लखावली गांव की लीला प्रजापत सहित कई महिलाएं बताती हैं कि पांच साल पहले खेती बारी या घर का काम शुरू करने के साथ ही थकान महसूस होती थी। महिलाओं में एनिमिया की शिकायत थी। फिर इनके बताए अनुसार खाना और काम शुरू किया। आज कई महिलाओं के स्वास्थ्य में सुधार आया है।
गोदलेने के बाद आया सुधार
लखावलीग्राम पंचायत सदस्य जगदीश गमेती बताती हैं कि पहले महिलाएं स्वास्थ्य के प्रति ध्यान नहीं देती थीं। एनिमिया संबंधित काफी शिकायतें थीं लेकिन कॉलेज के गोद लेने के बाद बहुत सुधार आया है।
कैंप में क्या बतातीं {आहारमें कब, क्या लें {पोषण के प्रमुख स्रोत क्या हैं {बच्चों के लिए क्या जरूरी है {सस्ते और पौष्टिक व्यंजन क्या है {विटामिन के स्रोत क्या हैं {एनिमिया से बचाव के लिए क्या जरूरी {अंकुरित बीजों से सबसे ज्यादा लाभ आदि।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva